भारत सरकार

वित्‍त मंत्रालय

राजस्‍व विभाग

राज्‍य सभा

**आतारांकित प्रश्‍न सं.2780**

(जिसका उत्‍तर मंगलवार, 20 मार्च, 2018/29 फाल्गुन, 1939 (शक) को दिया जाना है)

**वस्तुओं एवं सेवाओं की कीमतों पर माल और सेवा कर के प्रभाव का मूल्यांकन**

**2780. श्री अजय संचेती :**

क्या वित्त मंत्री यह बताने की कृपा करेंगे किः

(क) क्या सरकार ने 1 जुलाई, 2017 से माल और सेवा कर के लागू होने के पश्चात वस्तुओं एवं सेवाओं की कीमतों पर पड़े अनुकूल और प्रतिकूल दोनों प्रभावों का कोई मूल्यांकन किया है;

(ख) यदि हां, तो तत्संबंधी ब्यौरा क्या है; और

(ग) यदि नहीं, तो जी॰एस॰टी॰ के लागू होने के बाद से किन-किन उपभोक्ता और पूंजीगत वस्तुओं की कीमतें कम हुई हैं?

**उत्‍तर**

**वित्‍त मंत्रालय में राज्‍य मंत्री (श्री शिव प्रताप शुक्‍ल)**

(क) तथा (ख) : जी, नहीं। कीमतों पर जीएसटी का क्या प्रभाव पड़ा है इसके आकलन के लिए अभी तक कोई अध्ययन नहीं कराया गया है। हालांकि जीएसटी के लागू होने के बाद से औसत मुद्रास्फीति में कमी आई है। क्योंकि जुलाई, 2017 से 8 महीने की औसत मुद्रास्फीति इसके क्रियान्वयन के पहले के 8 महीने की मुद्रास्फीति से कम रही है। इसके अलावा ऐसा पाया गया है कि 01.07.2017 से 13.03.2018 तक आवश्यक जिंसों की कीमतों में कोई खास वृद्धि नहीं हुई है।

(ग) : इससे संबंधित आंकड़े केन्द्रीय रूप से नहीं रखे जाते हैं।

\*\*\*\*